आमिर खान की कोई भी फिल्म हो उनका नाम भर शामिल हो जाने से दर्शकों की उम्मीद दोगुनी हो जाती हैं. इस बार एक लंबे वक्त के बाद दिवाली पर उनकी कोई फिल्म रिलीज हो रही है. ऐसे में दर्शकों को इंटरटेनमेंट के डोज का बेसब्री से इंतजार था. आमिर की सीक्रेट सुपरस्टार इस शुक्रवार रिलीज हुई. इसमें आमिर बिलकुल अलग अंदाज में नजर आएंगे. फिल्म को डायरेक्ट किया है, सालों से उन्हीं के साथ काम कर रहे अद्वैत चंदन ने. ये उनके डायरेक्शन में बनने वाली पहली हिंदी फिल्म है. फिल्म की स्टार कास्ट और ट्रेलर अब तक दर्शकों का दिल जीत ही चुके हैं. देखना मजेदार होगा कि ये दर्शकों पर कितना प्रभाव बनाने में कामयाब होगी.